Diari Oficial de la Generalitat Valenciana


Sumari del DOGV 7646, del 29-10-2015 (2015/8453)

Notificació de la sentència dictada en el judici verbal número 1749/2013.
-------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8453


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 1749/2013. [2015/8453]  
De: l'Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Contra: María del Mar Marín Montes.  
  
En aquest procediment de judici verbal número 1749/2013, seguit a instàncies de l'Empresa Mixta Valenciana de Aguas, SA, contra María del Mar Marín Montes, s'ha dictat la sentència que, literalment, és com segueix:  
  
«Jutjat de Primera Instància número 10 de València  
Judici verbal número 1749/2013  
Sentència número 120/2015  
València, 1 de juny de 2015  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest jutjat amb el número 1749/2013, promogudes per l'Empresa Mixta Valenciana de Aguas, SA (EMIVASA), representada per la procuradora M.ª Gloria Benlloch Soriano i defesa pel lletrat Javier Valero Llorca, contra María del Mar Marín Montes, declarada en situació de rebel·lia, sobre resolució de contracte de subministrament d'aigua i de contracte d'instal·lació i reparació de contracte i reclamació d'una quantitat.  
Dispositiva  
Estime la demanda interposada per l'Empresa Mixta Valenciana de Aguas, SA (EMIVASA), contra María del Mar Marín Montes:  
1. Declare la resolució del contracte de subministrament d'aigua i de manteniment de comptador subscrit entre les parts, relatiu a l'immoble situat al carrer de Sant Joan de la Penya, 28-16, de València. Si ho sol·licitara la part actora en execució de sentència, podran ser adoptades totes les mesures que siguen necessàries per al cessament efectiu del subministrament, inclús l'autorització a la demandant, si fóra necessari, a entrar en l'immoble on està instal·lat el comptador per a poder interceptar el pas de l'aigua.  
2. Condemne la demandada a abonar a l'Empresa Mixta Valenciana de Aguas, SA (EMIVASA), la suma de 1.834,03 euros, així com els interessos legals de la quantitat des del 16 de desembre de 2013, data d'interposició de la demanda.  
3. Condemne la demanda al pagament de les costes processals produïdes.  
Notifiqueu la present resolució a les parts, i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies des de la notificació, presentant davant d'aquest jutjat l'escrit en el qual s'haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC, modificat per la Llei 37/2011, d'11 d'octubre).  
El recurs no s'admetrà si al preparar-lo la part no acredita haver consignat en l'entitat Banco Santander i en el compte de dipòsits i consignacions, obert a nom d'aquest jutjat, amb referència al present procediment, la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
  
Expediu un testimoniatge d'aquesta resolució, uniu-lo a les actuacions corresponents i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme.»  
  
I atés que la persona demandada, María del Mar Marín Montes, amb NIF número [...], es troba en parador desconegut, expedisc aquest edicte a fi que li valga de notificació de forma deguda.  
  
València, 1 de juny de 2015.- El secretari judicial: Julio Giráldez Blanco.